**«CENTRALNO GRIJANJE» d.d.** Tuzla,

Ul: Krečanska 1, 75 000 Tuzla, BiH

Tel/fax broj: +387 35 321 600; +387 35 281 391

[**www.grijanjetuzla.ba**](http://www.grijanjetuzla.ba)

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Odluke o potrebi prijema radnika u radni odnos br. 09-05958-2022 od 19.07.2022. godine, Direktor „Centralno grijanje“ d.d. Tuzla, r a s p i s u j e :

**JAVNI OGLAS**

**za prijem radnika u radni odnos**

**I**

**“Centralno grijanje“ d.d. Tuzla raspisuje javni oglas za prijem radnika u radni odnos na neodređeno vrijeme, i to:**

1. **„Građevinski inženjer za hitne intervencije i investiciono održavanje“ - na neodređeno vrijeme uz probni rad od 6 mjeseci ......................................................................jedan izvršilac,**
2. **„****Monter toplinskih uređaja III“ - na neodređeno vrijeme, uz probni rad od 3 mjeseca ...................................................................................................................................jedan izvršilac,**
3. **„Pomoćni radnik građenja I“ - na neodređeno vrijeme, uz probni rad od 3 mjeseca…………………………………………………………...…......................jedan izvršilac,**
4. **„****Referent za administrativne poslove i radne odnose“ - na neodređeno vrijeme, uz probni rad od 3 mjeseca..................................................................................................... jedan izvršilac,**

**II**

**Opis poslova za radno mjesto** **„Građevinski inženjer za hitne intervencije i investiciono održavanje“ iz tačke I ovog oglasa:**

* Učestvovanje u planiranju investicionog održavanja sistema daljinskog grijanja grada iz gradjevinske oblasti,
* Praćenje dinamike izvođenja radova po fazama u skladu sa zaključenim ugovorima,
* Učestvovanje u izradi projektne dokumentacije za potrebe društva na investicionom održavanju sistema daljinskog grijanja grada Tuzla ili za druga lica ukoliko društvo obavlja tu vrstu poslova,
* Učestvovanje u izradi tenderske dokumentacije za hitne intervencije, remontne radove i investicijske dokumentacije za potrebe društva ili za druga lica ukoliko društvo obavlja tu vrstu poslova,
* Učestvovanje u praćenju svih građevinskih radova na nivou društva, a u sklopu djelatnosti kojom se društvo bavi,
* Obavljanje i drugih poslova iz oblasti djelatnosti.

**Opis poslova za radno mjesto „Monter toplinskih uređaja III“ iz tačke I ovog oglasa:**

* Rad u smjenama,
* Obavljanje poslova tekućeg i investicionog održavanja na instalacijama distribucije toplinske energije iz domena mašinskog održavanja,
* Rad na montaži, puštanju u pogon i održavanju toplotnih uređaja i cjevovoda i podstanica,
* Van sezone grijanja, rad na poslovima remonta instalacija distribucije toplinske energije i mašinske opreme,
* Održavanje radio-telefonske veze sa svim punktovima distribucije,
* Ispunjavanje radnih naloga i predaja dežurnom dispečeru u smjeni ili poslovođi Održavanja,
* Po potrebi, zaduživanje dežurnog vozila čije korištenje evidentira u putni nalog i odgovara za ispravnost.

**Opis poslova za radno mjesto** **„Pomoćni radnik građenja I“ iz tačke I ovog oglasa:**

* Samostalno vršenje svih pomoćnih poslova građevinske struke,
* Obavljanje ispomoći na poslovima vezanim za izgradnju, rekonstrukciju i održavanje građevina,
* Pružanje pomoći pri svim građevinsko zanatskim radovima, popravljanje oštećenja i čišćenje zone gradilišta,
* Po potrebi, pružanje pomoći pri izradi betonskih i armiranobetonskih konstrukcija i drugih dijelova te obradi betonskih površina, popravci oštećenja,
* Sudjelovanje pri izradi konstrukcija i drugih dijelova od drveta i popravak oštećenja,
* Obavljanje i drugih poslova po nalogu nadređenog.

**Opis poslova za radno mjesto „Referent za administrativne poslove i radne odnose“ iz tačke I ovog oglasa:**

* Vođenje zapisnika i odlaganje akata organa upravljanja,
* Vođenje evidencije podataka, učestvovanje u pripremi i održavanju sjednica organa upravljanja u društvu,
* Rad na računaru, kompletna poslovna prepiska preduzeća,
* Vođenje matične evidencije radnika,
* Staranje o dosijeima radnika,
* Sve vrste poslova vezane za radne odnose,
* Izdavanje potrebne kadrovske analize i izvještaje u vezi sa kadrovskim stanjem,
* Vršenje prijavljivanja i odjavljivanja radnika,
* Pripremanje dokumentacije vezane za penzionisanje radnika,
* Sarađuje sa Zavodom za zapošljavanje i Poreznom upravom,
* Obavlja i druge poslove iz oblasti poslova radnog mjesta.

**III**

Svi kandidati koji se prijavljuju na javni oglas potrebno je da ispunjavaju opće i posebne uslove, i to:

**OPĆI USLOVI ( za sve pozicije )**:

* da su državljani Bosne i Hercegovine;
* da su stariji od 18 (osamnaest) godina;
* da posjeduju opću zdravstvenu sposobnost za obavljanje poslova radnog mjesta na koje se prijavljuju.

**POSEBNI USLOVI:**

**Za radno mjesto „Građevinski inženjer za hitne intervencije i investiciono održavanje“:**

* Diploma Građevinskog fakulteta, VII stepen / I, II ili III ciklus studija Građevinskog fakulteta uz stečenih najmanje 240 ECTS bodova,
* Najmanje jedna godine radnog iskustva,
* Timski rad.

**Za radno mjesto „Monter toplinskih uređaja III“:**

* Diploma mašinske škole, smjer instalater centralnog grijanja, KV (III stepen),
* Najmanje šest mjeseci radnog iskustva,
* Položen vozački ispit B kategorije,
* Timski rad.

**Za radno mjesto „Pomoćni radnik građenja I“:**

* Diploma građevinske škole, smjer: zidar, tesar ili izolater, KV (III stepen),
* Najmanje šest mjeseci radnog iskustva na poslovima održavanja SDG-a ili srodnim poslovima,
* Timski rad.

**Za radno mjesto „Referent za administrativne poslove i radne odnose“:**

* Diploma upravne škole, ekonomske škole ili gimnazije, SSS (IV stepen),
* Najmanje jedna godina radnog iskustva,
* Timski rad.

**IV**

Kandidati su dužni dostaviti uredno popunjen **PRIJAVNI OBRAZAC**, koji mogu preuzeti na web stranici društva ([www.grijanjetuzla.ba](http://www.grijanjetuzla.ba)).

Prijavni obrazac mora biti potpisan, čitko popunjen i moraju biti popunjena sva naznačena polja.

**Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova**:

* **uvjerenje o državljanstvu BiH (sve pozicije),**
* **izvod iz matične knjige rođenih (sve pozicije),**
* **diplomu o završenom školovanju potrebnu za radno mjesto na koje se prijavljuje (sve pozicije),**
* **vozačka dozvola B kategorije ( za radno mjesto „Monter toplinskih uređaja III“)**
* **uvjerenje ili potvrda o radnom iskustvu:**

 (Kao dokaz o radnom iskustvu prihvatiće se isključivo jedan od sljedećih dokumenata:

* potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno ili
* potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene ili
* potvrda/uvjerenje nadležne porezne uprave u kojem će šifre zanimanja biti razjašnjene.)

Izabrani kandidati će biti u obavezi da, najkasnije u roku od 8 dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za koje su izabrani.

Kandidati koji uz prijavu dostave dokaz (potvrdu/uvjerenje) izdat od nadležnih organa da pripadaju jednoj od kategorija po Zakonu o dopunskim pravima branitelja i članova njihovih porodica, imaju prioritet u zapošljavanju tako što će prilikom izbora imati prednost u odnosu na kandidata koji, po prethodno obavljenom bodovanju, ima isti broj bodova.

**Svi traženi dokumenti se dostavljaju u orginalu ili ovjerenoj kopiji.**

**V**

Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obavit provjeru znanja radnih i stručnih sposobnosti i vještina, i to:

- sa kandidatima za radno mjesto “Pomoćni radnik građenja I” provesti će se usmeni ispit,

- sa kandidatima za radno mjesto “Monter toplinskih uređaja IV” provesti će se usmeni i praktični ispit,

- sa kandidatima za radno mjesto “Građevinski inženjer za hitne intervencije i investiciono održavanje” i “Referent za administrativne poslove i radne odnose” provest će se pismeni i usmeni ispit. (samo kandidati koji budu imali najmanje 70% tačnih odgovora na pismenom ispitu, stiču pravo da pristupe usmenom ispitu i biće pozvani na polaganje usmenog ispita).

O vremenu i mjestu održavanja pismenog i usmenog ispita kandidati će biti naknadno obavješteni.

**VI**

Javni oglas se objavljuje u dnevnom listu „Oslobođenje“ i na web stranici Društva: [www.grijanjetuzla.ba](http://www.grijanjetuzla.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana, počev od narednog dana od dana njegove posljednje objave.

„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Prijavu sa dokazima o ispunjavanju uslova iz oglasa potrebno je dostaviti na adresu:

 **„CENTRALNO GRIJANJE“ d.d. Tuzla, ul. Krečanska br. 1.**

**75000 Tuzla,  BiH**

**KOMISIJA ZA PROVOĐENJE PROCEDURE PRIJEMA U RADNI ODNOS**

**„Prijava na javni oglas za prijem u radni odnos na radno mjesto**

 **„ nevesti naziv radnog mjesta na koje kandidat aplicira“,**

**sa naznakom**

**„NE OTVARATI“**

Prijave sa svim traženim dokumentima dostavljaju se lično ili preporučeno poštom.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.

Podnosilac neblagovremene, nepotpune i neuredne prijave nije učesnik javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.